Bíodh aire ag Ultaibh ar Aodh
Eochaidh Ó hEoghusa cct.
Bíodh aire ag Ultaibh ar Aodh — 
díochoisg meanma na macaomh;
eagal go bhfuighthear ar faill
dreagan cruithgheal Ó gConaill.
Éagcóir do léigfidhe libh,
a shlógh iomthnúthach Oiligh,
dé do ghabháil 'n-a ghoire;
níor bh'fhaláir é d'ionghoire.
A Ultaigh féin féachtar libh
nar bh'fholáir d'Aodh Mhág Uidhir
fear amhairc fionnMhuighe Fáil
malairt ionghuire d'fhagháil.
Do-ní-sean Ultaigh d'fhaire;
comaoin dóibh é d'ionghuire;
ógbhaidh chathardha Chláir Breagh
ratharbha dháibh a dhídean.
Ó Éirne go Binn mBoirche
caomhnaidh Aodh re haonoidhche,
's ó Bhóinn úir bhionnfhoclaigh
bhrais
go fionnochtaibh brúigh Bhearnais.
Coimhéadaidh Aodh amhlaidh sain
Dún Sobhairche, slios Murbhaigh,
goirmthealach fa ngealann grian
fearann oirthearach Oirghiall.
Ní fhuil leaba mhíl mhuighe
i ndroibhéal dá dhiamhruighe
fan taobh thuaidh ó Aodh Uladh
ná taobh cuain gan chuartughadh.
Ní choideoladh ciabh na sreath
bíodh go luighfeadh Ó Luighdheach
d'eagla faghla fear nUladh
feadh an fhabhra d'osguladh.
Ní bhí aonlá 's ní hé a-mháin
gan imshníomh éigin d'fhagháil
bos fhionnchorr nach dáigh Danair
i dtiomchall chláir Chonchabhair.
A lucht eolais fhuinn Uladh,
a chliar, a aos ealadhan,
tabhraidh mór n-impidhe air
fa shlógh bhfinntighe bhFiachaidh.
Ná léigidh d'Aodh Mhág Uidhir,
neamhghrádh fleadh, fuath fíonchuiridh
ar ól sreabh bhfíorthobar bhfionn
re síorchogadh fhear nÉireann.
Súr deabhtha, diúltadh cána,
grádh foghla, fuath síothchána,
ursa sluaigh bhoinnleasgaigh Bhreagh,
toirmeasgaidh uaidh an t-aigneadh.
Beag leis iomdha 'n-a aghaidh
nó bheith d'fhéin ar aonaraidh
d'éis a dtug d'anachain air
ar fhud gcladhachaidh Chobhthaigh.
Gan riar sgol, gan duais do dháil,
gun ghleo, gun troid, gun teagmháil
a-tá sluagh Éireann uile,
(a) sduadh mhéirsheang Mhucruimhe.
Do léigsead díobh déanamh cean;
tairseach cogaidh chlann Míleadh
do sguir críoch Éibhir d'oineach;
bíoth go céillidh comhnuidheach.
Ní hinbheithte dá ghruaidh ghloin
'n-a aon i n-aghaidh phobuil
laoch na ngreagh síodhbhuainmhear seang
ag síorbhuaidhreadh fhear nÉireann.
Do rinneadh do rádh gach fhir
d'Éirinn Is d'Aodh Mhág Uidhir
slat gan ainimh acht óige,
"glac i n-aighidh ordóige."
Do-ghéanaid amadán d'Aodh
mar nach beid Is é ar aonraon
críoch eighreadhta na sreabh seang
re neimhghlioca fhear nÉireann.
Dá gcluineadh onchú Uladh
toisg an tríochad Feallsamhan
fear dar chóir fionnmhagh na bhFionn
dóigh nach diongnadh a ndéineann.
Tríocha feallsamh fada ó shoin
thall-ód i dtosaigh dhomhain
do shir diamhair néal nimhe
ar séan d'iarraidh fáisdine.
Do-chíthear dhóibh dá dhruim soin
éinchioth uaithmhéalta d'fhearthain
— ceadh acht tuile gan tarbha? — 
feadh na cruinne ceathardha.
Tarfás dóibh — diamhair an fios — 
a mbeith gan chéill gan chuibhdhios
re hucht an cheatha do chur
lucht an bheatha dá mbeanfadh.
Tiaghaid an tríocha feallsamh
i ndóigh cáigh dá gcreideamh-san
re sgéalaibh dá chur i gcéill
ar sgur d'fhéaghain an ai-éir.
Do hinniseadh leo an lá-sain
a mhéad d'ulc Is d'uathbhásaibh
— damhna caoi don uile fhear — 
do bhaoi don chruinne i gcinneadh.
A-dubhairt an drong chéadna
"fearfaidhear frais uaithmhéalda
fan mbioth do choimhfhliochadh cháigh
do chioth foirleathan anbháil.
"Bíodh agaibh-se" ar na hughdair
"tuir dhíoghuinne dheaghcumhdaigh
'n-a srothaibh corra ar n-a gcar
do chlochaibh troma an talmhan."
Do ráidhsead d'aitheasg éinfhir:
"ní bhia acht óinmhid
éigcéillidh
i nduine ar bioth dá mbeanfa
an cioth buile buaidheartha.
"A shluagh an domhain, déanaidh
uamha doimhne i ndroibhéalaibh"
ar lucht eagna an bheatha bhí
"ar eagla an cheatha ad-chluintí."
Ní chreideadh duine ar domhan
fáisdine na bhfeallsamhan;
dream dhreachbhoiggeal dar chóir cion
neamhchroideamh dhóibh níor dligheadh.
Mar nar chreid cách a gcomhrádh
rug an bhuidhean bhriatharnár
céim luath dá bhfírdhídean
féin
fa bhruach ndínlíggeal ndroibhéil.
Níor bh'fhada dhóibh 'n-a dheaghaidh
an cioth gáibhtheach gráineamhail;
ní mór do-chóidh seacha sin
slóigh an bheatha do bhuaidhir.
Tar éis an cheatha do chur
táinig an tríocha feallsamh
a huaimh dhorcha na gclach gcuir
a-mach ar dhromchla an domhain.
Do bh'é iomthús fear ndomhain
fuaradar na feallsamhain
níor thuig duine iad idir
's iad uile n-a óinmhidibh.
Gidh eadh do chuir cách i gcéill
don bhuidhin ughdar ainn-séin
dream dhreichmhíolla na ngníomh nglan
neimhchríonna dhíobh go ndearnadh.
Do b'é riu rádh gach éinfhir
a mbeith óinmhideach éigcéillidh;
níor fhéad ceannsughadh na gcath
an tréad feallsamhan bhfáthach.
"Déanaim-ne aimhghlic amhail
sinn féin" ar na feallsamhain
"beag díol na cruinne dar gcéill;
ná bíom 's an uile acht
d'éinmhéin."
Dá ndéanamh féin mar gach bhfear
do b'é a gcríoch dul fa dheireadh,
tuigse an bheatha mar do bhuaidh,
fa uisge an cheatha i gcéaduair.
Éirgheadh fa uisge an cheatha
leomhan Locha seinBheatha;
bíodh re gcéimeannaibh a chor,
bíodh Is Éireannaigh d'éantol.
Go bhfagha aoinneach éigin
chuirfeas leis dá leithéidibh
bláth na ríogh ó ráth Doire
bíodh mar chách 'n-a chomhnuidhe.
Bheith mar chách ní hiongnadh d'Aodh;
féachadh uime ar gach aontaobh;
fa chríoch dtaoibhghil gcnuaistigh gCuinn
ní gluaistir aoinshleigh d'ealchuing.
Gan fiú na sleagh i láimh laoich,
gan cheinnbheirt um cheann óglaoich
— ní ham fhoghla fa iath mBreagh — 
gan sgiath re formna bhféinneadh.
Failligheadh an lámh fan loinn,
ná bíodh an t-each san orsoinn,
ná feilm óir na gcraobh gcorcra
um Aodh ar chóir gcodalta.
Caitheadh fhleadh gan lucht feithmhe
— ní tráth dhó bheith buaid-heirthe
fa chlár bhfoirbhthe mbogglan mBreagh — 
codladh oidhche gan éideadh.
Gan choirm, gan leabaidh, gan fhleidh
ná bíodh Aodh Mág Uidhir,
slat bhoisleabhar ón mBóinn mir,
dá thoirseaghadh d'fhóir Oiligh.
Ní bhiú dhó, gé deirim sin,
dá bhféadadh d'áis nó
d'éigin
naithir na gcéimeann gconfaidh
maithimh Éireann d'Allmhurchaibh.
Rinn bhaoghlach go mbriocht neimhe,
dreagan uathmhar aingidhe,
gríobh dhroibhéil d'fheithimh Uladh,
beithir oiléin d'fhásughadh.
Leomhan coimhéadach cogthach,
onchú doiligh díoghaltach,
draig lonn gach áite d'fhaghail,
tonn bháidhte dá bhiodhbhadhaibh.
Caomhna Mumhan na múr ngeal,
sgiath chumhdaigh cóigidh Laighean,
— cia an duine (do) diongbhuidhe dhe? — 
ionghuire mhuighe Meidhbhe. Bíodh.